Mari a zigas soñj dezo eus buhez Jezuz, rak, goude Hor Salver, enni eo e kaver ar chaera vertu-ziou; hep ehan e prezeg dre he skoueriou mat.  En he chomzou ha war he dremm e lenner pegen glan eo he ene, pegen start he feiz, pegen birvidik he charantez.  Kement hini a zeu da welout Mari, a guita he zi gant ar youl start da vale war he roudou ha da wiska e ene gant unan bennak eus ar vertuziou dispar a wiske ene ar Werchez.  108  Met evit labour ar santelez eo ret gras an  Aotrou Doue, ha gras an Aotrou Doue a zeu deomp dreist-holl dre ar bedenn.  Ar gristenien a zeue da welout Mari, ne ankounachaent ket a dra sur goulenn diganti skoazell he fedennou; greomp evelto ha ma kasomp da Zoue hor pedenn unanet gant hini ar Werchez, selaouet e vezo hep mar ebet.